Leikmenn Liverpool á æfingu fyrir leikinn gegn Salzburg . AFP Mikil spenna er í öllum þeim fjórum riðlum Meistaradeildar Evrópu í fótbolta þar sem lokaumferðin er leikin í kvöld . Aðeins eitt liðanna í E - , F - , G - og H-riðlum hefur tryggt sér öruggt sæti í sextán liða úrslitum keppninnar en það kemur í ljós hver hin sjö liðin verða . E-RIÐILL : 17.55 Salzburg - Liverpool 17.55 Napoli - GenkLiverpool er með 10 stig , Napoli 9 , Salzburg 7 og Genk 1 stig . Evrópumeistarar Liverpool standa vel að vígi en staða þeirra er samt brothætt . Þeir mega engan veginn tapa í Austurríki því þá fer Salzburg upp fyrir þá , nema leikurinn endi 5 : 4 . Napoli fær Genk í heimsókn á sama tíma og fer áfram með jafntefli , sama hvernig hinn leikurinn endar . F-RIÐILL : 20.00 Dortmund - Slavia Prag 20.00 Inter Mílanó - BarcelonaÞar er Barcelona þegar komið áfram með 11 stig en Dortmund og Inter eru með 7 stig hvort og heyja einvígi um annað sætið . Dortmund á þar hagstæðari mótherja en Inter mun hins vegar alltaf duga að gera það sama og Dortmund vegna innbyrðis úrslita liðanna . Vinni Inter sigur á Barcelona nægir Dortmund ekki að sigra Slavia . G-RIÐILL : 20.00 Benfica - Zenit Pétursborg 20.00 Lyon - RB Leipzig . Þar er Leipzig með 10 stig , Zenit 7 , Lyon 7 og Benfica 4 . Leipzig er þegar komið áfram . Benfica á ekki möguleika á öðru sætinu vegna innbyrðis úrslita en getur náð þriðja sæti og farið í Evrópudeildina . Slagurinn er því á milli Zenit og Lyon þar sem Rússarnir í Zenit standa vel að vígi en verða þó að treysta á að Lyon vinni ekki Leipzig . H-RIÐILL : 20.00 Chelsea - Lille 20.00 Ajax - ValenciaÞarna er hörð keppni þriggja liða . Ajax er með 10 stig , Valencia 8 og Chelsea 8 . Ajax nægir jafntefli og Chelsea færi alltaf áfram með sigri á Stamford Bridge . Valencia færi hins vegar áfram ef liðið myndi enda með jafnmörg stig og Chelsea . Keppni í hinum fjórum riðlunum lýkur annað kvöld en þar hafa París SG , Real Madrid , Bayern München , Tottenham , Manchester City og Juventus þegar tryggt sér sæti í 16 - liða úrslitum .